text: [{"text_idx": "#000000", "text": "Vit ver\u00f0a \u00f8ll u\u0301tsett dagliga fyri no\u0301gva ymiska evnafr\u00f8\u00f0i fra\u0301 no\u0301gvum ymiskum keldum. Ta\u00f0 sama er galdandi fyri ti\u0301tt barn. Ho\u0301ast tey evnafr\u00f8\u00f0iligu evnini halda lo\u0301gina og eru r\u00e6ttiliga veik, vi\u0301sa kanningar, at samansetingin av teimum ymisku evnunum kann virka hormono\u0301ro\u0301gvandi ella heilsuska\u00f0ilig. Eisini sja\u0301lvt um evnini hv\u00f8r s\u00e6r ikki eru ein va\u0301gi. Ta\u00f0 er hetta, i\u00f0 ver\u00f0ur ro\u0301pt \u2018kokkteyleffektin\u2019."}, {"text_idx": "#000001", "text": "Ta\u00f0 vil siga, at heilsuska\u00f0ilig evni ella illgrunasom evni ikki ny\u0301tast at vera ein va\u0301gi i\u0301 einari einstakari v\u00f8ru. Va\u0301gin stendst av, at tu\u0301 og ti\u0301tt barn kunnu dagliga vera u\u0301tsett fyri hesum evnum fra\u0301 no\u0301gvum ymiskum keldum."}, {"text_idx": "#000002", "text": "Av ti\u0301 at b\u00f8rn eru serliga vi\u00f0kvom, er ta\u00f0 eyka umra\u0301\u00f0andi, at vit eru tilvita\u00f0 um o\u0301ynskt evni i\u0301 gerandisdegnum hja\u0301 okkara b\u00f8rnum. Vit kunnu ti\u0301betur tynna tann evnafr\u00f8\u00f0iliga kokkteylin vi\u00f0 millum anna\u00f0 at fa\u0301a okkum:\nGo\u0301\u00f0ar matvanar \u2013 et vistfr\u00f8\u00f0iliga\nGo\u0301\u00f0ar innkeypsvanar \u2013 keyp svanamerktar v\u00f8rur\nGo\u0301\u00f0a inniluft \u2013 sl\u00f8kk ta\u00f0 elektriska og bein st\u00f8v o.a. burtur."}, {"text_idx": "#000003", "text": "Gr\u00f8ntobur: Eru v\u00f8rur vi\u00f0 go\u0301\u00f0ari kemi dy\u0301rari?"}, {"text_idx": "#000004", "text": "Danska sendingin, Magasinet Penge a\u0301 DR1, gj\u00f8rdi i\u0301 fj\u00f8r eina kanning, har tey kanna\u00f0u sambandi\u00f0 millum pengar og v\u00f8rur vi\u00f0 go\u0301\u00f0ari kemi. Ors\u00f8kin til kanningina var, at ta\u00f0 i\u0301 2014 bleiv gj\u00f8rd ein kanning fyri Milj\u00f8m\u00e6rkning Danmark, sum sta\u00f0festi, at heili 28 % av d\u00f8num ikki keypa svanamerktar v\u00f8rur, ti\u0301 tey halda, at t\u00e6r eru dy\u0301rari."}, {"text_idx": "#000005", "text": "Ti\u0301 valdi Magasinet Penge, at royna pa\u0301standin, vi\u00f0 at lata eina familju bert keypa svanamerkta v\u00f8ru, ta\u0301 tey keyptu inn. Tey vo\u0301ru sera bilsin, ta\u0301 tey so\u0301u, at svanamerktu v\u00f8rurnar vo\u0301ru 12% bi\u0301ligari enn v\u00f8rurnar vi\u00f0 o\u0301ney\u00f0ugari kemi."}, {"text_idx": "#000006", "text": "Kanning sum bru\u0301karara\u0301\u00f0i\u00f0, T\u00e6nk, gj\u00f8rdi av 10 v\u00f8rusl\u00f8gum, vi\u0301sti somulei\u00f0is at t\u00e6r svanamerktu v\u00f8rurnar vo\u0301ru bi\u0301ligari. Her vo\u0301ru heili 8 u\u0301t av 10 v\u00f8rum vi\u00f0 svanamerkinum bi\u0301ligari enn t\u00e6r vi\u00f0 o\u0301ney\u00f0ugari kemu. Hetta var galdandi fyri sjampo, vaskievni, universalsa\u0301pu, andlitskrem, so\u0301lkrem, gummistivlar og klappvognar."}, {"text_idx": "#000007", "text": "Gr\u00f8n Balance gj\u00f8rdi eina li\u0301tla roynd i\u0301 einum handli i\u0301 F\u00f8royum av 9 ymiskum svanamerktum v\u00f8rum fra\u0301 Gr\u00f8n Balance og samanbar t\u00e6r vi\u00f0 v\u00f8rur vi\u00f0 o\u0301ney\u00f0ugari kemi, og hetta vi\u0301sti, at t\u00e6r svanamerktu v\u00f8rurnar vo\u0301ru heili 80 % bi\u0301ligari. V\u00f8rurnar vo\u0301ru: vaskievni til kl\u00e6\u00f0i, uppvaskitablettir, universalsa\u0301pa, vesireins, vattrundellir, deodorant, bodylotion, shower gel og dagkrem. 9 u\u0301t av 9 v\u00f8rum vi\u00f0 svanamerkinum vo\u0301ru bi\u0301ligari, og ta\u00f0 var alt fra\u0301 einari kro\u0301nu til try\u0301ss kro\u0301nur a\u0301 muni."}, {"text_idx": "#000008", "text": "Svanamerktar v\u00f8rur eru sostatt betri fyri b\u00e6\u00f0i heilsuna, umhv\u00f8rvi\u00f0 og mappuna!"}, {"text_idx": "#000009", "text": "Granskarar ro\u0301pa varsko\u0301: Barnakonur, eti\u00f0 vistfr\u00f8\u00f0iligt!"}, {"text_idx": "#000010", "text": "Vi\u00f0 st\u00f8\u00f0i i\u0301 granskingum vi\u00f0m\u00e6la fleiri granskarar, at barnakonur eta vistfr\u00f8\u00f0iligt, ti\u0301 a\u0301vi\u0301s ty\u0301ningarevni kunnu ska\u00f0a ta\u00f0 o\u0301f\u00f8dda barni\u00f0. Ta\u00f0 kann til d\u00f8mis elva til va\u0301naligari r\u00f8rsluf\u00f8rleika, st\u00f8rri vanda at menna ADHD og 3-5 stig l\u00e6gri IQ i\u0301 skynsemisroyndum.\nHetta eru nakrar av avlei\u00f0ingunum av, at mammur og b\u00f8rn hv\u00f8nn dag eru fyri skordy\u0301raeitri sum chlorpyrifos i\u0301 gerandiskostinum. Chlorpyrifos er o\u0301lo\u0301gligt at bru\u0301ka i\u0301 Danmark, men vit fa\u0301a eiturleivdirnar fra\u0301 innfluttari frukt sum sitrusfrukt, banan og su\u0301repli."}, {"text_idx": "#000011", "text": "Sum lei\u00f0reglurnar eru i\u0301 dag, ver\u00f0ur ny\u0301tslan av kemiskum evnum i\u0301 matv\u00f8rum ikki banna\u00f0 fyrr enn ta\u00f0 er pro\u0301gva, at tey eru ska\u00f0ilig. Ennta\u0301 eftir, at ta\u00f0 er pro\u0301gva\u00f0, at tey kemisku evnini eru ska\u00f0ilig, ver\u00f0a uppaftur fleiri framvegis bru\u0301kt. Aftrat ti\u0301 eru fleiri tu\u0301sund evni ikki kanna\u00f0 enn. Umlei\u00f0 1000 av teimum hava ennta\u0301 vi\u0301st seg at hava ska\u00f0ilig a\u0301rin a\u0301 menningina av heilanum, ta\u0301 i\u00f0 tey hava veri\u00f0 roynd vi\u00f0 djo\u0301rum.\n\u201cTa\u00f0 er a\u0301byrgdarleyst at bi\u0301\u00f0a, til vit hava samla\u00f0 na\u0301greinilig skjalpro\u0301gv fyri tey ska\u00f0iligu a\u0301rinini av \u00f8llum eiturevnunum. Vit hava bara EIN m\u00f8guliga at menna tann heilan, sum er avgerandi fyri okkara li\u0301vsgo\u0301\u00f0sku og virkni restina av li\u0301vinum\u201d \u2013 Philippe Grandjean, professari a\u0301 Institut for Sundhedstjenesteforskning a\u0301 Syddansk Universitet."}, {"text_idx": "#000012", "text": "Her fyri gj\u00f8rdi Gunv\u00f8r Rey\u00f0berg eina leskiliga k\u00f8ku vi\u00f0 frystum bla\u0301berum fra\u0301 Gr\u00f8n Balance og leg\u00f0i myndina av henni a\u0301 Instagram. Vit hava fingi\u00f0 uppskriftina fra\u0301 Gunv\u00f8r, og nu\u0301 kanst tu\u0301 eisini royna hana heima.\nFyrimunurin vi\u00f0 at ny\u0301ta fryst ber er, at tu\u0301 kanst gera leskiligar k\u00f8kur vi\u00f0 frukt alt a\u0301ri\u00f0. Bla\u0301berini hja\u0301 Gr\u00f8n Balance eru leysfryst, so tey eru l\u00f8tt at matgera vi\u00f0."}, {"text_idx": "#000013", "text": "1 1\u20442 tsk av vanilju"}, {"text_idx": "#000014", "text": "Smelta sm\u00f8r og sjokula\u0301tu i\u0301 eini gry\u0301tu, eitt nu\u0301 i\u0301 vatnba\u00f0i, so ta\u00f0 ikki brennur i\u0301 botn. Stoyt ta\u00f0 i\u0301 ein bolla, og lat ta\u00f0 k\u00f8lna eitt sindur. Stoyt sukri\u00f0 i\u0301 og r\u00f8r runt vi\u00f0 pi\u0301skiri\u0301si. Bro\u0301t eitt egg i\u0301 i\u0301 senn. Koyr vaniljusukri\u00f0 i\u0301 og r\u00f8r ta\u00f0 v\u00e6l inn i\u0301 deiggi\u00f0. Blanda at enda mj\u00f8li\u00f0 og salti\u00f0 i\u0301 deiggi\u00f0 vi\u00f0 einum skavara ella pi\u0301skiri\u0301si.\nNy\u0301t ein rundan form, sum er 25 cm til st\u00f8ddar, og smyr ella pakka hann vi\u00f0 bakipappi\u0301ri. Stoyt deiggi\u00f0 i\u0301 formin og baka botnin i\u0301 uml. 25 min vi\u00f0 180 hitastigum.\nTak botnin u\u0301t, og lat hann k\u00f8lna heilt. Set ein springform um botnin og stramma v\u00e6l, so moussi\u00f0 ikki rennur u\u0301r."}, {"text_idx": "#000016", "text": "Legg hu\u0301sblassini i\u0301 kalt vatn i\u0301 15-20 min. Tak hu\u0301sblassini u\u0301r vatninum og kroyst vatni\u00f0 u\u0301r. Blenda ella hakka bla\u0301berini til pure\u0301, og stoyt ta\u00f0 i\u0301 eina gry\u0301tu saman vi\u00f0 hu\u0301sblassunum. Hita ta\u00f0 varliga og r\u00f8r i\u0301 ti\u0301 me\u00f0an hu\u0301sblassi\u00f0 smeltar. Tak ta\u00f0 av hitanum, ta\u0301 ta\u00f0 byrjar at bl\u00f8\u00f0ra. Lat ta\u00f0 ko\u0301lna.\nPi\u0301ska eggjablommurnar og sukri\u00f0 til ta\u00f0 er ljo\u0301st og sku\u0301mar. Pi\u0301ska ro\u0301man varliga. R\u00f8r eggjablandi\u00f0 i\u0301 lunka\u00f0u bla\u0301berini, eitt sindur i\u0301 senn. Ta\u00f0 er umra\u0301\u00f0andi, at ta\u00f0 bert er eitt sindur i\u0301 senn, so alt varliga f\u00e6r sama hitastig og ikki loypur. R\u00f8r si\u0301\u00f0an blandi\u00f0 i\u0301 ro\u0301man. Stoyt bla\u0301berjamoussi\u00f0 i\u0301 formin omana\u0301 k\u00f8kubotnin. Set k\u00f8kuna i\u0301 k\u00f8liska\u0301p i\u0301 nakrar ti\u0301mar. Tak k\u00f8kuna u\u0301t u\u0301r k\u00f8liska\u0301pinum 15 min a\u0301\u00f0renn hon skal bor\u00f0rei\u00f0ast."}, {"text_idx": "#000017", "text": "Fylg Gr\u00f8n Balance a\u0301 /gronbalance.fo"}, {"text_idx": "#000018", "text": "Nu\u0301 kanst tu\u0301 eisini fra\u0301 vistfr\u00f8\u00f0iligar fruktstengur fra\u0301 Gr\u00f8n Balance. T\u00e6r fa\u0301ast i\u0301 trimum ymiskum smakkum, jar\u00f0berja-, bla\u0301berja- og fikusmakki. Fruktstengurnar eru uttan eyka sukur og hava hv\u00f8rki litevni ella tilgj\u00f8rd smakkievni."}, {"text_idx": "#000019", "text": "Fruktstengurnar ho\u0301ska seg v\u00e6l i\u0301 matpakkan og sum millumma\u0301lti\u0301\u00f0."}, {"text_idx": "#000020", "text": "Ta\u00f0 er umra\u0301\u00f0andi, at vit fa\u0301a eina go\u0301\u00f0a byrjan uppa\u0301 dagin, so vit orka gerandisresi\u00f0. Ein go\u0301\u00f0ur morgunmatur kann gera ta\u00f0 so, at orkan er meiri st\u00f8\u00f0ug allan dagin."}, {"text_idx": "#000021", "text": "Eitt nu\u0301 kanst tu\u0301 l\u00e6tt og skjott gera t\u00e6r heimagj\u00f8rt bla\u0301berjajogurt vi\u00f0 vistfr\u00f8\u00f0iligum bla\u0301berum. Ta\u00f0, tu\u0301 skalt ny\u0301ta, er:"}, {"text_idx": "#000022", "text": "Fryst, vistfr\u00f8\u00f0ilig bla\u0301ber fra\u0301 Gr\u00f8n Balance"}, {"text_idx": "#000023", "text": "Blenda alt saman og tu\u0301 hevur bla\u0301berjajogurt."}, {"text_idx": "#000024", "text": "Vi\u00f0 at velja vistfr\u00f8\u00f0ilig bla\u0301ber og f\u00f8royskt framleiddan hvi\u0301ta, ansar tu\u0301 eftir ti\u0301ni heilsu og umhv\u00f8rvinum. Vistfr\u00f8\u00f0iligu berini eru uttan ska\u00f0ilig sproytievni, og f\u00f8royski hvi\u0301tin er undan neytum, sum hava fingi\u00f0 fo\u0301\u00f0ur uttan GMO, og tu\u0301 sparir somulei\u00f0is umhv\u00f8rvinum fyri da\u0301lking av v\u00f8ru, sum er flutt til F\u00f8roya."}, {"text_idx": "#000025", "text": "Ein v\u00e6lsmakkandi morgunmatur vi\u00f0 go\u0301\u00f0ari samvitsku."}, {"text_idx": "#000028", "text": "Naka\u00f0, vit sum menniskju ikki sleppa uttanum, er at fara a\u0301 ves. Vit i\u0301 vesturheiminum ny\u0301ta pappi\u0301r at skeina okkum vi\u00f0, og ta\u00f0 eru ovursto\u0301rar n\u00f8gdir, vit skola ni\u00f0ur."}, {"text_idx": "#000029", "text": "I\u0301 Evropa ver\u00f0a heili 60 millio\u0301nir vesirullur skola\u00f0ar ni\u00f0ur um dagin! Vit ny\u0301ta u\u0301tvi\u00f0 52 vesirullur hv\u00f8r um a\u0301ri\u00f0. WWF metir, at eini 27.000 tr\u00f8 ver\u00f0a feld um dagin til framlei\u00f0slu av vesipappi\u0301ri. Ho\u0301ast ta\u00f0 er gj\u00f8rligt at keypa vesipappi\u0301r u\u0301r endurny\u0301ttum pappi\u0301ri, so eru bert 1 u\u0301t av 5 vesirullum, vit ny\u0301ta, u\u0301r endurny\u0301tslupappi\u0301ri."}, {"text_idx": "#000030", "text": "Ta\u00f0 er l\u00e6tt at kanna um vesipappi\u0301ri\u00f0 er bur\u00f0ardygt ella ei. Er umhv\u00f8rvismerki\u00f0, Svanamerki\u00f0, a\u0301 pakkanum vi\u00f0 vesipappi\u0301ri, so tryggjar tu\u0301 t\u00e6r, at pappi\u0301ri\u00f0 kemur fra\u0301 bur\u00f0ardyggari sko\u0301garr\u00f8kt ella u\u0301r endurny\u0301tslupappi\u0301ri. Eitt nu\u0301 er vesipappi\u0301ri\u00f0 hja\u0301 Gr\u00f8n Balance gj\u00f8rt u\u0301r endurny\u0301tlsupappi\u0301ri og somulei\u00f0is framleitt uttan bleikievni."}, {"text_idx": "#000031", "text": "Minst til, i\u0301sta\u00f0in fyri at koyra to\u0301mu rulluna i\u0301 skrell, kanst tu\u0301 koyra hana i\u0301 gr\u00f8nu skrellispannurnar. Eisini ber til at gera ymiskt kreativt vi\u00f0 to\u0301mu rullunum. Fa\u0301 eitt nu\u0301 i\u0301bla\u0301stur a\u0301 Pinterest."}, {"text_idx": "#000033", "text": "So nu\u0301 kann fri\u00f0ur aftur valda heima vi\u00f0 hu\u0301s!"}, {"text_idx": "#000034", "text": "Gr\u00f8n Balance finnur tu\u0301 her"}, {"text_idx": "#000035", "text": "Vit arbei\u00f0a alti\u0301\u00f0 vi\u00f0 at gera okkara v\u00f8rur enn betri, ti\u0301 vilja vit gjarna hoyra fra\u0301 t\u00e6r. Hevur tu\u0301 go\u0301\u00f0ar ella minni go\u0301\u00f0ar royndir?"}, {"text_idx": "#000037", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000041", "text": "Ney\u00f0ugar cookies skulu ja\u0301ttast, til tess at heimasi\u0301\u00f0an skal virka sum \u00e6tla\u00f0."}, {"text_idx": "#000043", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}, {"text_idx": "#000046", "text": "Les meir um okkara cookie politikk her"}]